## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 71. schôdza

 Číslo: CRD-343/2021

264

**U z n e s e n i e**

**Ústavnoprávneho výboru Národnej rady Slovenskej republiky**

**z 28. apríla 2021**

k vládnemu návrhu zákona, ktorým sa mení a dopĺňa zákon č. 203/2011 Z. z. **o kolektívnom investovaní** v znení neskorších predpisov (tlač 437)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona, ktorým sa mení a dopĺňa zákon č. 203/2011 Z. z. o kolektívnom investovaní v znení neskorších predpisov (tlač 437);

 **B. o d p o r ú č a**

Národnej rade Slovenskej republiky

 vládny návrh zákona, ktorým sa mení a dopĺňa zákon č. 203/2011 Z. z. o kolektívnom investovaní v znení neskorších predpisov (tlač 437) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému vládnemu návrhu zákona predsedovi gestorského Výboru Národnej rady Slovenskej republiky pre financie a rozpočet.

 Milan Vetrák

 predseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 264**

**z 28. apríla 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 203/2011 Z. z. o kolektívnom investovaní v znení neskorších predpisov (tlač 437)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I, bodu 35 (poznámke pod čiarou k odkazu 33eb)**

V čl. I., bode 35, poznámke pod čiarou k odkazu 33eb sa na konci pripájajú slová „v platnom znení“.

Legislatívno-technická úprava spresňujúca odkaz na právne záväzný právny akt Európskej únie.

1. **K čl. I, bodu 74 (§ 144 ods. 8)**

V čl. I, bode 74 (§ 144 ods. 8) sa za slová „z činností“ vkladá slovo „uvedených“.

Jazyková úprava: doplnenie chýbajúceho slova.

1. **K čl. I, bodu 108 [§ 176 ods. 6 písm. f)]**

V čl. I, bode 108 [§ 176 ods. 6 písm. f)] sa slová „vypúšťa tretí bod“ nahrádzajú slovami „v  druhom bode na konci čiarka a slovo „alebo“ nahrádzajú bodkou a vypúšťa sa tretí bod“.

Legislatívno-technická úprava: vzhľadom na  skutočnosť, že v § 176 ods. 6 písm. f) je druhý bod ukončený spojkou „alebo“ je pri vypustení tretieho bodu potrebné vypustiť aj uvedenú spojku.

1. **K čl. I, bodu 110 [§ 180 ods. 10 písm. f)]**

V čl. I, bode 110 [§ 180 ods. 10 písm. f)] sa slová „vypúšťa tretí bod“ nahrádzajú slovami „v  druhom bode na konci čiarka a slovo „alebo“ nahrádzajú bodkou a vypúšťa sa tretí bod“.

Legislatívno-technická úprava: vzhľadom na  skutočnosť, že v § 180 ods. 10 písm. f) je druhý bod ukončený spojkou „alebo“ je pri vypustení tretieho bodu potrebné vypustiť aj uvedenú spojku.